MUNICIPIUL  SATU MARE
Direcția Patrimoniu
Serviciul Patrimoniu, Concesionări, Închirieri

Direcția economică

Nr. 47608/18.08.2026
În temeiul prevederilor art. 136 alin. (8) lit. b) din OUG nr. 57/2019              privind Codul administrativ, cu modificările și completările ulterioare, directorul executiv al Direcției Patrimoniu prin Serviciul Patrimoniu Concesionări Închirieri și directorul executiv al Direcției Economice, formulează următorul:
RAPORT DE SPECIALITATE 

la proiectul de hotărâre

privind aprobarea vânzării unui imobil- teren situat în Municipiul                       Satu Mare, str. Orientului nr. 8

Prin prezentul proiect de hotărâre se propune plenului Consiliului Local                     al Municipiului Satu Mare, aprobarea vânzării terenului aflat în proprietatea privată a Statului Român/ Municipiului Satu Mare, în suprafață de 1.109 mp, respectiv a cotei de 1.109/1.176 părți, înscris în CF nr. 179694 Satu Mare                               (nr. CF vechi 4347 Satu Mare) sub nr. top 13185/3/a și 13186/3/a, ca urmare a cererii înregistrată la Primăria Municipiului Satu Mare sub nr. 61652/16.10.2025, formulată de numiții Berki Alexandru, Berki Tiberiu, Berki Vasile, Varga Marius Alex și Bortos Anamaria, în calitate de proprietari ai imobilului cu destinația de casă situată în Satu Mare, str. Orientului nr. 8.
În susținerea cererii s-a depus lucrarea de specialitate denumită ”Plan topografic”, vizată de O.C.P.I. Satu Mare sub nr. 94364/09.12.2022, executată de SC TOPO LIKY SRL prin persoană fizică autorizată A.N.C.P.I. ing. Ijac Denisa  Ramona, din care rezultă că pe parcela de teren solicitată a fi cumpărată este edificată o casă – C1 cu regimul de înălțime P.
Potrivit înscrierilor din CF nr. 179694 Satu Mare (nr. CF vechi 4347                    Satu Mare) cu nr. top 13185/3/a și 13186/3/a, numiții Berki Alexandru, Berki Tiberiu, Berki Vasile, Varga Marius Alex și Bartos Anamaria, dețin în proprietate o casă și o cotă de 67/1.176 părți din teren aferentă casei situată pe str. Orientului nr. 8, iar diferența de teren în cotă de 1.109/1.176 părți se află în proprietatea privată a Statului Român.
Conform memoriului tehnic întocmit de persoană fizică autorizată A.N.C.P.I. ing. Ijac Denisa  Ramona, terenul solicitat a fi cumpărat se află în proprietatea privată a Statului Român prin Municipiul Satu Mare, este parțial împrejmuit și reprezintă curtea aferentă casei petenților.
Din Certificatul de atestare fiscală pentru persoane fizice emis de Direcția de Impozite și Taxe Locale, reiese faptul că petenții nu figurează cu creanțe la                                                                                                                                                                                                                                                                                                                                        bugetul local.
Documentația a fost completată cu declarații prin care petenții își dau acordul cu privire la cumpărarea terenului în conformitate cu prevederile art. 364 din O.U.G. nr. 57/2019 privind Codul administrativ, cu modificările și completările ulterioare și declară că nu au cunoștință de existența vreunui litigiu pe rolul instanțelor de judecată privind imobilul în cauză.

În urma verificărilor topografice rezultă faptul că documentația cadastrală este întocmită cu respectarea legislației în vigoare.
Din punct de vedere juridic, nu s-a identificat existența vreunui litigiu pe rolul instanțelor judecătorești pentru terenul în cauză.
După verificarea evidențelor din punct de vedere a legilor proprietății,                   s-a constatat faptul că imobilul în cauză nu a făcut obiectul unor cereri de revendicare în temeiul Legii nr. 10/2001 și nu figurează ca fiind solicitat în temeiul legilor fondului funciar și prin urmare poate face obiectul vânzării în baza prevederilor legale.

Prin urmare se propune vânzarea a terenului în suprafață de 1.109 mp, înscris în CF nr. 179694 Satu Mare (nr. CF vechi 4347 Satu Mare) sub nr. topografice: 13185/3/a și 13186/3/a, în favoarea petenților, în mod proporțional cu cotele-părți din construcție dobândite prin moștenire, după cum urmează:

- cota de 7/32 părți din 1.109 mp, în favoarea numitului Berki Alexandru,

- cota de 7/32 părți din 1.109 mp, în favoarea numitului, Berki Tiberiu,

- cota de 7/32 părți din 1.109 mp, în favoarea numitului Berki Vasile,

- cota de 7/32 părți din 1.109 mp, în favoarea numitei Bortos Anamaria,

- cota de 5/40 părți din 1.109 mp, în favoarea numitului Varga Marius Alex. 

Conform adresei SC KONCRET SRL prin expert evaluator atestat ANEVAR ing. Pop Dorina, înregistrată la instituția noastră sub nr. 11794/24.02.2025, prețurile de vânzare și închiriere a terenurilor din domeniul privat al municipiului Satu Mare, nu au suferit modificări radicale față de cele cuprinse în raportul de evaluare aprobat prin HCL Satu Mare  nr. 155/28.04.2022.
Astfel prețul stabilit în vederea vânzării terenului în suprafață de 1.109 mp este de 32.161 lei, calculat conform prețurilor prevăzute în raportul de evaluare terenuri cu categoria de folosință „curți-construcții”, situate pe str. Orientului, care constituie Anexa 1 la Hotărârea Consiliului Local Satu Mare nr. 155/28.04.2022.
Date fiind considerentele de mai sus, s-a concluzionat că sunt îndeplinite prevederile art. 364 din Codul administrativ, aprobat prin OUG nr. 57/2019 cu modificările și completările ulterioare.
Față de cele expuse mai sus, raportat la  prevederile art. 129 alin. (2)                lit. c) coroborat cu alin. (6) lit. b) din O.U.G. nr. 57/2019 privind Codul administrativ, cu modificările și completările ulterioare, potrivit cărora consiliul local are atribuții în administrarea domeniului privat al Municipiului și  hotărăște vânzarea bunurilor proprietate privată a acestuia, înaintăm Consiliului Local al Municipiului Satu Mare prezentul proiect de hotărâre, cu propunerea de aprobare.

